Los Kardoneso nacionalinis parkas
Los Kardoneso nacionalinis parkas (isp. Parque Nacional Los Cardones) – saugoma gamtos teritorija Šiaurės Vakarų Argentinoje, Saltos provincijoje, tarp Kači ir Kafajatės. Išsidėstęs kalnuose (2700–5000 m aukštyje), apima dalį Valles Calchaquíes slėnio. Būdinga krūmynų ir kaktusų augalija. Parkas turi didelę paleontologinę reikšmę – randamos 70 mln. metų senumo dinozaurų fosilijos. Taip pat randama senovinių piešinių olose bei kitų prieškolumbinės kultūros pėdsakų.